แผนกจ่ายกลางวัสดุปลอดเชื้อ (Central Sterile Supply Department : CSSD) เป็นผู้ใช้บริการรายใหญ่ของแผนกซักรีด เพราะเหตุใด
ปฏิบัติการในโรงพยาบาล - จากมุมมองของผู้บริหาร ตอนที่ 100 การควบคุมและจ่ายแจกผ้าที่ซักรีดแล้ว ปฏิบัติการในโรงพยาบาล - จากมุมมองของผู้บริหาร ตอนที่ 100 การควบคุมและจ่ายแจกผ้าที่ซักรีดแล้ว แผนกซักรีดผ้า Laundry ให้บริการแก่หลายๆ หน่วยงานในโรงพยาบาล นอกเหนือไปจากหน่วยดูแลผู้ป่วย Patient-care unit อาทิ ห้องผ่าตัดซึ่งใช้ผ้าในปริมาณมาก ส่วนห้องคลอดและแผนกรังสีวิทยา ก็ใช้ผ้ากาวน์ Gown และผ้าชุด Drape ในปริมาณไม่น้อยทีเดียว แผนกจ่ายกลางวัสดุปลอดเชื้อ Central Sterile Supply Department CSSD ก็เป็นผู้ใช้บริการรายใหญ่ของแผนกซักรีด เพราะต้องใช้ในการจัดชุดปลอดเชื้อ Sterile pack และห่อเครื่องมือผ่าตัด Instrument นอกจากนี้ แผนกบริการสภาพแวดล้อม Environmental services ก็เป็นลูกค้ารายสำคัญของแผนกซักรีดผ้า ปัญหาเรื้อรังที่โรงพยาบาลต้องเผชิญมาแต่ดั้งเดิม ได้แก่ การควบคุมผ้าที่ซักรีดอย่างมีประสิทธิผล อาจกล่าวได้ว่า การดูแลผู้ป่วย ขวัญกำลังใจของบุคลากร และการเงินของการบริหารโรงพยาบาล จะได้รับผลกระทบในเชิงลบหากปริมาณผ้าที่ซักรีดไม่เพียงพอ ณ เวลาที่ต้องการ วิธีการหนึ่งที่จะควบคุมการจ่ายแจก Supply ผ้าที่ซักรีดแล้ว คือการกำหนดเป็นตารางปฏิบัติการแต่ละระดับ หรือระดับเกณฑ์สมดุล Par level เกณฑ์ดังกล่าวคือปริมาณผ้าที่ซักรีดแล้วในคลัง Inventory ที่ต้องการ ในช่วงเวลาเฉพาะ ณ บริเวณหนึ่ง ตัวอย่างเช่น ในหน่วยดูแลผู้ป่วย มักมีการวางแผนระดับเกณฑ์สมดุล เป็นรายวัน หรือรายสัปดาห์ อีกวิธีหนึ่งของการควมคุมผ้าที่ซักรีดแล้ว คือการทำเครื่องหมายที่เหมาะสม อาทิ จารึกชื่อแผนก ชื่อโรงพยาบาล หรือสัญลักษณ์ไว้ ด้วยการถักทอ ประทับตรา Stamp หรือใช้การอัดพิมพ์ Decal ซึ่งเป็นวิธีที่ได้ประสิทธิผลในการลดทอนความสูญเสียให้น้อยที่สุด และช่วยป้องกันการลักขโมยได้ด้วย โรงพยาบาลหลายแห่งใช้สีต่างๆ กันในผ้าที่ใช้ เพื่อแยกแยะแผนกต่างๆ กัน อาทิ ห้องผ่าตัดใช้สีเขียว แผนกห้องคลอดใช้สีฟ้าหรือสีชมพู แผนกอายุรกรรม อาจใช้ผ้าที่มีลายแบบ Pattern เพื่อง่ายต่อการค้นหาและแยกแยะ แล้วยังป้องกันความสับสนได้ดีอีกด้วย ในทางปฏิบัติมี 2 วิธีการ ในการแจกจ่ายผ้าที่ซักรีดแล้วไปยังหน่วยงานพยาบาลต่างๆ ในวิธีการแรก มักมีการส่งผ้าสะอาด ในแต่ละวัน ณ ชั้นที่ทำงานของพยาบาล Nursing floor ก่อนเริ่มกะแรกเวลา 7.00 น. โดยรถเข็นจากหน่วยงานกลาง Centralized ไปส่งตามตารางที่กำหนดไว้ล่วงหน้า ในการหมุนเวียนจากหน่วยงานพยาบาลชั้นหนึ่งไปยังอีกชั้นหนึ่ง ในวิธีการที่ 2 เป็นรถเข็นที่แยกตามหน่วยงาน Decentralized กล่าวคือ ไม่ใช้ปะปนกัน โดยแต่ละหน่วยดูแลผู้ป่วย มีคลังย่อยของผ้าที่ซักรีดแล้ว เก็บอยู่ ณ ชั้นที่ทำงานของพยาบาล เพื่อใช้ในยามฉุกเฉิน ส่วนคลังใหญ่ของผ้าที่ซักรีดแล้ว พร้อมรถเข็นที่บรรจุเตรียมพร้อมส่ง อาจยังอยู่ในความดูแลของแผนกซักรีดผ้าต่อไป ผมขอเชิญชวนคุณผู้อ่านให้ 1 เขียนมาสอบถามเนื้อหาที่มีข้อสงสัย เพื่อความกระจ่างขึ้น 2 ชี้แนะข้อมูลที่ไม่ถูกต้อง หรือสิ่งขาดตกบกพร่อง เพื่อการแก้ไขให้ถูกต้อง 3 แสดงความคิดเห็นในแต่ละตอน ทั้งติและชม เพื่อการปรับปรุงให้ดีขึ้น และ 4 แบ่งปันความรู้และประสบการณ์ของคุณผู้อ่าน เพื่อประโยชน์ต่อสาธารณชนร่วมกัน ครับ แหล่งข้อมูล ประสบการณ์จากเครือโรงพยาบาลกรุงเทพ กลุ่มโรงพยาบาลพญาไท โรงพยาบาลประสานมิตร มูลนิธิ สมาคมปราบวัณโรคแห่งประเทศไทย และศูนย์การแพทย์สมเด็จพระเทพรัตน์ โรงพยาบาลรามาธิบดี
แผนกจ่ายกลางวัสดุปลอดเชื้อ (Central Sterile Supply Department : CSSD) เป็นผู้ใช้บริการรายใหญ่ของแผนกซักรีด เพราะต้องใช้ในการจัดชุดปลอดเชื้อ และห่อเครื่องมือผ่าตัด
งานการพยาบาล